Mən, sadəcə olaraq, hörmətli Elmira xanımın bizə təqdim etdiyi həm yazılı hesabatdakı, həm də çıxışında səsləndirdiyi bir neçə rəqəmin üzərində dayanmaq istəyirəm. Məsələn, ötən il Azərbaycanda ombudsman institutuna 8800 müraciət olub. Bu da onu göstərir ki, artıq 10 minə qədər insan özünün bu və ya digər problemini ombudsman vasitəsilə həllinə çalışır. Maraqlı bir rəqəm yaranır. Müraciətlərin ancaq yarısı, 50 faizi icraata götürülür. Yəni bir hissəsinə, sadəcə olaraq, tövsiyə vermək, istiqamətləndirmək, bunun həllinin ombudsman institutunda deyil, başqa bir təsisatda axtarılması barəsində yol göstərmək lazım gəlib. Bunun özü də çox düzgündür.